Stor test: Fyrverkeriet som smeller best
Også i år har vi testet de såkalte bakkebatteriene, som har overtatt mesteparten av markedet etter at de tradisjonelle rakettene ble forbudt. Et bakkebatteri er en eske du setter på bakken, tenner én lunte, og ser et ferdigkomponert show som varer fra 30 sekunder til to minutter. Pyroteknikere Se hele testen ved å bla i bildekarusellen over ellerklikk her! Vi ba de fem største fyrverkeriimportørene i Norge om å stille med to bakkebatterier hver: ett i prisklassen 500-600 kroner og ett i klassen 1000-1200 kroner.Vår vurdering gjelder vel å merke det eksemplaret vi fikk utlevert fra importøren. Det kan være forskjeller fra eske til eske. Solveig Marie Øverli, branninspektør i Oslo kommune Brann- og redningsetaten, vurderte først og fremst sikkerheten og merkingen av de forskjellige produktene. I tidligere tester har hun stort sett ikke hatt annet å påpeke enn litt glødende nedfall her og der. Denne gangen fikk hun plutselig kveldens hovedrolle. Under testen av ett av batteriene gikk det fullstendig galt, fordi innholdet i esken var pakket feil. Med i testpanelet var også Erling Nielsen, eier og daglig leder i firmaet Pyroteknikk.no. Hvis du la merke til pyro-effektene i høstens «Skal vi danse» på TV 2, var det Erling Nielsen som satt i kulissene og hadde full kontroll. Denne gangen kunne han for en gangs skyld bare observere. - Mitt tips er å gå sammen flere i nabolaget om noen få, store pakker. Da får dere mer for pengene og en bedre opplevelse av fyrverkeriet, sier Nielsen. Han anbefaler å peke ut en «skytebas» som ikke drikker alkohol. - Eller sett det bort til profesjonelle pyroteknikere, selvfølgelig, tilføyer han.Til oppskytingen foreslår han en tom fotballbane eller lignende. - Og sørg for at eskene står støtt. Slå gjerne en liten pinne ned i bakken og teip dem fast, sier Nielsen. * De to siste i testpanelet var VGs journalist og hans nærmeste overordnede, som har en snodig evne til å dukke opp der det er noe spennende på gang. I år gikk importøren Svea til topps i begge prisklassene. - Det var hyggelig! kommenterer daglig leder Anders Sture i Svea. Hans råd er også å spleise på en større fellesopplevelse. - Noen batterier kaller vi rakettbatterier. De har kraftige effekter som går høyt på himmelen, og ligner de tradisjonelle rakettene. Så har vi en type der effektene sprer seg ut som en påfugl. Kombinerer du disse typene, får du en spektakulær forestilling, tipser Sture.** Hold god avstand! Gjerne mer enn det som står på pakken. Da ser du bedre også. ** Hold aldri noen del av kroppen over fyrverkeriet. ** Den som tenner på, skal ikke ha drukket alkohol. ** Alle må bruke beskyttelsesbriller. Også publikum og naboen. ** Kjøp bare produkter som er tydelig merket med godkjenning og sikkerhetsregler. ** Gjør deg kjent med produktet i god tid før du skal tenne det på i mørket. Vit hvilken side som skal stå mot publikum, hvor lunten er og hvor lenge du må vente hvis fyrverkeriet ikke antenner.
Gå sammen flere i nabolaget om en felles fyrverkeri-opplevelse, så får du mer for pengene. Det er rådet fra fyrverkeriekspertene før årets nyttårsaften.